Nicolai Meyer var en af de store pointslugere i den netop overståede sæson med 73 point i 45 kampe for Aalborg Pirates. Den 22-årige frederikshavner prøver nu lykken i Sverige hos oprykkerne i Allsvenskan Västerviks IK. Ifølge Kanal Frederikshavn bliver Nicolai Meyer genforenet med svenskeren Olle Liss, som han med stor succes spillede i førstekæde med i Aalborg. Det er første gang Västerviks IK får en dansker i truppen, skriver klubben på sin hjemmeside . Nicolai Meyer er dermed tabt for Aalborg Pirates, selv om han gerne var fortsat i klubben. - Jeg havde virkelig også lyst til at fortsætte i Aalborg, og det vi var ved at bygge op men det var nok nu, jeg skulle prøve at komme afsted. Hvis jeg vender hjem til Danmark, er Aalborg helt sikkert et sted, jeg vil kigge hen. Jeg er også glad for, I har været glad for at have mig, for det har været en kæmpe fornøjelse, siger Nicolai Meyer til Aalborg Pirates hjemmeside .

Opsummering:
Det er en af de helt store profiler, der nu forlader Aalborg Pirates. Nicolai Meyer skifter til oprykkerklubben i Allsvenskan, Västerviks IK.